text: Polsk mand fængslet for menneske-smugling
  13 august 2015 kl. 11.28
  En 35-årig polsk mand er torsdag ved retten i Sønderborg blevet varetægtsfængslet i fire uger. Han er sigtet for menneskesmugling.
  Han blev onsdag stoppet og kontrolleret på motorvejen ved Frøslev.af en patrulje fra Udlændinge Kontrol Afdelingen i Padborg.
  I en polsk udlejningsbil havde han fire voksne og et barn fra Syrien, som ønskede at komme til Sverige. De var alle blevet samlet op i Wien.
  Da fremstillingen skete for lukkede døre, har Syd- og Sønderjyllands Politi ikke yderligere oplysninger.
  Polsk mand varetægtsfængslet for menneskesmugling #politidk http://t.co/vpLaRltE4Y
  
  